proxectonos/corpus_dominio_legal_administrativo_tmp huggingface dataset:
APROBACIÓN INICIAL DO ORZAMENTO DO CONCELLO DO ROSAL PARA O EXERCICIO 2021
ADMINISTRACIÓN LOCAL — Municipal — Rosal, O (Presupostos e cadros de persoal, 08/02/2021)

Aprobado inicialmente polo Pleno do Concello en sesión ordinaria do día 28 de xaneiro de 2021, o Orzamento Municipal para o exercicio 2021, exponse ao público durante o prazo de quince días, a fin de que os interesados poidan examinalo e presentar as reclamacións ante o Pleno, conforme o artigo 169 do R. D. Lexislativo 2/2004, que aproba o Texto Refundido da Lei Reguladora das Facendas Locais. De non presentarse reclamacións durante o prazo de exposición ao público considerarase definitivamente aprobado; en caso contrario, o Pleno disporá dun prazo dun mes para resolvelas. No Rosal, A ALCALDESA Ánxela Fernández Callís
DELEGACIÓN DE ATRIBUCIÓNS DA ALCALDÍA
ADMINISTRACIÓN LOCAL — Municipal — Cerdedo–Cotobade (Outros documentos, notificacións e informacións públicas, 18/06/2021)

Por resolución da alcaldía de data 14.06.2021 adoptouse a seguinte resolución: Vista a posibilidade de delegación de atribucións contemplada polo artigo 44 do Real Decreto 2568/1986 do 28 de novembro de organización, funcionamento e réxime xurídico das entidades locais, así como a substitución de funcións que para estes supostos prevé o artigo 47 do mesmo texto normativo e o artigo 63 da Lei 5/1997 do 22 de xullo de administración local de Galicia pola presente e dada a miña ausencia do termo municipal nesas datas, 1. Delegar en D. Alfredo Gabriel Ham Bozhanov, en canto 1º Tenente de alcalde, a alcaldía o día 14.06.2021.2. Esta resolución surtirá efectos a partir da súa sinatura da mesma, sen prexuízo da súa preceptiva publicación no Boletín Oficial da Provincia.3. Dar traslado da presente resolución ao interesado así como á oficina do Boletín Oficial da provincia para a súa publicación.” Cerdedo-Cotobade (Asinado dixitalmente á marxe) O alcalde accidental Fernando Vázquez Corbacho Documento asinado dixitalmente á marxe
APROBACIÓN DEFINITIVA EXPEDIENTE DE MODIFICACIÓN DE CRÉDITO–CRÉDITO EXTRAORDINARIO 3/2021
ADMINISTRACIÓN LOCAL — Municipal — Meaño (Presupostos e cadros de persoal, 11/11/2021)

O Pleno da Corporación, en sesión ordinaria de data 24 de setembro de 2021, aprobou inicialmente o expediente de modificación de créditos: concesión de crédito extraordinario 3/2021, financiado con cargo ao remanente líquido de tesourería para gastos xerais. De conformidade cos artigos 169 e 177.3 do R. D. Lvo.2/2004, do 5 de marzo, polo que se aproba o Texto Refundido da Lei Reguladora das Facendas Locais. O devandito expediente estivo exposto ao público, mediante edicto publicado no Boletín Oficial da Provincia de Pontevedra, nº 196, de data 11 de outubro de 2021, na páxina web e no Taboleiro de Anuncio, durante un prazo de quince días hábiles desde o seguinte ao da publicación do anuncio no BOP; sen que se presentasen reclamacións contra o mesmo, polo que se considera definitivamente aprobada. Coa modificación aprobada, o Orzamento presenta a seguinte distribución por capítulos: En Meaño, o alcalde Carlos Vieitez Fernández Documento asinado e datado dixitalmente ao marxe
EXPOSICIÓN PÚBLICA E COBRANZA EN VOLUNTARIA DO IMPOSTO SOBRE BENS INMOBEIS
ADMINISTRACIÓN LOCAL — Municipal — Bueu (Recadación, 28/05/2021)

Aprobado mediante Resolución de Alcaldía o Padrón Municipal do Imposto sobre Bens Inmobles de Naturaleza Rústica e Urbana correspondente ó exercicio 2021. exponse ó público por espacio de 15 días, a partires do seguinte día en que este Anuncio fora publicado no Boletín Oficial da Provincia, a efectos de examen e reclamacións. De conformidade co previsto no artigo 12 da Real Decreto Legislativo 2/2004, de 5 de marzo, reguladora das Facendas Locais, en relación cos artigos 87 e 88 do Regulamento Xeral de Recadación, comunícaselles ós contribuíntes afectados que o período voluntario de cobranza do mencionado Padrón será do 25/06/2021 ó 31/08/2021, ámbalas dúas datas inclusive. O importe poderá satisfacerse, consonte co artigo 86 e seguintes do Regulamento Xeral de Recadación a través de calquera Entidade Bancaria, empregando os instrumentos de ingreso (Recibos), que se enviarán ó domicilio declarado do contribuínte por correo ordinario. No caso de perda do devandito instrumento, o obrigado ó pagamento poderá ata o día 31 de agosto de 2021 obter un duplicado na Oficina de Xestión Tributaria do Concello de Bueu sita na Rúa Eduardo Vincenti nº 53 Baixo–Tlfno.986390066 Os contribuíntes que a 15 de xullo de 2021 non tivesen recibido nos seus domicilios os instrumentos de ingreso disporán do mesmo prazo, para os solicitar na oficina indicada, e efectua-lo pagamento nas Entidades Bancarias, posto que a non recepción non exonera da obriga do pagamento, e non impide a utilización da vía de constriximento. O presente anuncio ten carácter de notificación colectiva, ó abeiro do art.102 da vixente Lei Xeral Tributaria. O vencemento do prazo en período voluntario, sen ter sido satisfeita a débeda, determinará o comenzo do procedemento de constrinximento, a percepción do recargo do 5%, 10% ó 20% e demáis conceptos esixibles tal e como se fixa no artigo 128 da Lei Xeral Tributaria e no artigo 91 e seguintes do Regulamento Xeral de Recadación. Contra o acto de aprobación do padrón e das liquidacións incorporadas o mesmo podrá interponerse recurso de reposición ante a Alcaldesa-Presidenta no plazo de un mes a contar dende o seguinte o de finalización do período da sua exposición pública de conformidade co previsto no artigo 14 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais. DOCUMENTO ASINADO DIXITALMENTE A MARXE
DH. W36.77582 ESTRELLA ALÉN AVELAR E VICTORIANO PÉREZ ESPERÓN, SOLICITUDE DE LEGALIZACIÓN DE OBRAS NA PARROQUIA DE POIO (SAN XOÁN), CONCELLO DE POIO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 18/06/2021)

As obras solicitadas consisten nunha edificación de uso residencial de soto e dúas plantas de 130 m² de superficie total construída con cimentación e estrutura de formigón e cuberta inclinada, e de nave acaroada con soto e planta baixa de 216,80 m2 de superficie total construída, en parcela de referencia catastral 6499927NG2969N0001AH, en zona de policía e a unha distancia de 31 m do leito do rego da Cancela, na rúa Muíño nº4, parroquia de San Xoán, concello de Poio O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Poio ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 26 de maio de 2021.—O Xefe do Servizo Territorial (P. S. Resoluc. Dirección de Augas de Galicia do 20/02/2017), Alberto Bosquet Herreros.
BASES E CONVOCATOIRA PARA A FORMACIÓN DUNHA BOLSA DE EMPREGO NA CATEGORÍA DE ENXEÑEIROS/AS, CON CARÁCTER DE PERSOAL INTERINO, ESCALA ADMINISTRACIÓN ESPECIAL, SUBESCALA TÉCNICA E GRUPO A1 DO CONCELLO DE NIGRÁN
ADMINISTRACIÓN LOCAL — Municipal — Nigrán (Persoal, oposicións, 26/10/2021)

Por resolución da alcaldía do Concello de Nigrán de data 18/10/2021 aprobáronse as bases e convocatoria do proceso para a formación dunha bolsa de emprego na categoría de Enxeñeiros/as, con carácter de persoal interino, escala administración especial, subescala técnica e grupo A1. As bases da convocatoria estarán expostas no Taboleiro de Anuncios e tamén se poderán consultar na Sede Electrónica do Concello de Nigrán (http://sede.nigran.org/). O prazo para a presentación de solicitudes é de 5 días hábiles a contar dende o día seguinte ao da publicación deste anuncio no «Boletín Oficial da Provincia de Pontevedra». En Nigrán, a 19 de outubro de 2021.—O Alcalde, Juan A. González Pérez.
DH. W36.76832. SOLICITUDE DE CELESTE GARCÍA CASTELOS DE AUTORIZACIÓN OBRAS VIVENDA UNIFAMILIAR E PECHE NO LUGAR DE A COVA-BREA, SÁRDOMA. VIGO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 21/01/2021)

As obras solicitadas consisten na construción de vivenda unifamiliar de dúas plantas e 225,57 m² de superficie total construída, de cimentación e estrutura de formigón armado e cuberta plana, de piscina de vaso de formigón de 17,26 m de superficie, e máis peche de lindes de parcela de 110 ml de lonxitude e 1,80 m de altura con postes e malla metálica, en parcelas de referencia catastral 54057A097001620000AQ, 54057A097001640000AL, 54057A097001650000AT e 54057A097004750000AA, en zona de policía e a unha distancia de 95,8 m do leito do río Eifonso, no camiño Brea, lugar de A Cova, parroquia de Beade, concello de Vigo O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 11 de xaneiro de 2021 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
APROBACIÓN DA MODIFICACIÓN DO ARTIGO 4 DA ORDENANZA REGULADORA DA TAXA POLA RECOLLIDA DOMICILIARIA DO LIXO
ADMINISTRACIÓN LOCAL — Municipal — Cañiza, A (Ordenanzas e Regulamentos, 17/06/2021)

Aprobada inicialmente a modificación do Artigo 4 da Ordenanza Reguladora da Taxa pola Recollida domiciliaria do Lixo no Concello da Cañiza por Acordo do Pleno de data 27 de maio de 2021 de conformidade cos artigos 49 e 70.2 da Lei 7/1985, de 2 de abril, Reguladora das Bases de Réxime Local e 56 do Texto Refundido de Réxime Local, sométese a información pública polo prazo de trinta días, a contar desde día seguinte á inserción deste anuncio en o Boletín Oficial da Provincia para que poida ser examinada e presentar as reclamacións que se estimen oportunas. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://caniza.sedelectronica.es]. Se transcorrido devandito prazo non se presentaron reclamacións, considerarase aprobado definitivamente devandito Acordo. Documento asinado electrónicamente por Luis Antonio Gómez Piña, Alcalde do Concello de Cañiza
TARIFAS SUMIDOIROS 2022
ADMINISTRACIÓN LOCAL — Municipal — Vilanova de Arousa (Recadación, 29/11/2021)

Ordenanza reguladora da taxa por sumidoiros e depuración de augas residuais aprobada polo Pleno o 26 de outubro de 2004.- O Pleno da Corporación en sesión celebrada o día 27 de setembro de 2021 aprobou inicialmente a modificación parcial da Ordenanza reguladora da taxa por sumidoiros e depuración de augas residuais aprobada polo Pleno o 26 de outubro de 2004 (modificación de tarifas). Rematado o prazo de exposición ao público da mesma non se presentaron alegacións nin reclamacións de ningún tipo, polo que debe entenderse definitivamente aprobada, inseríndose de seguido aos efectos previstos no artigo 17.3 e 4 do Texto Refundido da Lei Reguladora das Facendas Locais aprobado polo Real Decreto Lexislativo 2/2004, do 5 de marzo. Ordenanza reguladora da taxa por sumidoiros e depuración de augas residuais aprobada polo Pleno o 26 de outubro de 2004.- As tarifas anteriores non inclúen o IVE. As taxas acometida (a percibir polo Concello), non experimentarán variación algunha, permanecendo os prezos en vigor: Usuarios incluídos nos Grupos I e II da tarifa …………………………….……………. 92,30 € Usuarios incluídos nos Grupos III e IV da tarifa ………………………………….…… 115,05 € Usuarios incluídos nos Grupos V, VI e VII da tarifa ……………….….…….……. 138,06 €” Vilanova de Arousa a 22 de novembro de 2021. O Alcalde — Gonzalo Durán Hermida.
APROBACIÓN INICIAL CRÉDITO EXTRAORDINARIO 1/2021
ADMINISTRACIÓN LOCAL — Municipal — Sanxenxo (Presupostos e cadros de persoal, 04/08/2021)

Aprobado inicialmente por acordo da Corporación municipal, en sesión ordinaria celebrada o día 26 de xullo de 2021, o crédito extraordinario nº 1/2021 do Concello de Sanxenxo, de acordo ao disposto no artigo 169 e 177 do Real decreto lexislativo 2/2004 de 5 de marzo, de facendas locais, exponse ao público polo prazo de 15 días, no negociado da intervención xeral do Concello, a fin de que os interesados podan examinalo e presentar reclamacións perante o Pleno. O crédito extraordinario considerarase definitivamente aprobado se durante o mencionado prazo non se producisen reclamacións; en caso contrario, o Pleno disporá de un mes para resolvelas. O acordo plenario pode consultarse na sede electrónica do Concello de Sanxenxo sede. sanxenxo. es introducindo o seguinte CSV: 1XCEA1ZC4TS8L39L. O prazo contarase a partir do día seguinte ao da inserción do anuncio de información pública no B. O. P. Son interesados os referidos no artigo 170.1 do citado Real decreto. As reclamacións deberán suxeitarse ao disposto no artigo 170.2. Sanxenxo, o alcalde Telmo Martín González
ORGANIZACIÓN CONCELLO LEXISLATURA 2019. RÉXIME RETRIBUTIVO DOS MEMBROS DA CORPORACIÓN
ADMINISTRACIÓN LOCAL — Municipal — Redondela (Outros documentos, notificacións e informacións públicas, 29/04/2021)

"Visto o acordo do Concello Pleno de data 12 de xullo de 2019, polo que se aproba o réxime retributivo dos membros da Corporación e o posterior acordo de data 31 de xullo de 2019. Tras a renuncia da concelleira Susana Couñago Andrés, da que tomou consideración o Pleno en sesión ordinaria celebrada o 25/02/2021, e logo da toma de posesión do concelleiro Xosé Manuel Vila Soutullo na sesión plenaria ordinaria do 25/03/2021 Visto o escrito presentado polo concelleiro da Agrupación AER con número de rexistro de entrada 2021-E-RC-3583 de data 26/03/2021 na que especifica a forma de percibir as súas remuneracións como membro da Corporación, RESOLVO: PRIMEIRO: Que o concelleiro Xosé Manuel Vila Soutullo perciba as súas remuneracións como concelleiro con responsabilidade de goberno (adicación mínima de 1092 h/anuais): 1.500 € brutos /mes en 12 mensualidades, con efectos do día seguinte ao a toma de posesión. SEGUNDO: Publicar integramente no Boletín Oficial da Provincia e fixar no taboleiro de anuncios e na páxina web do Concello de Redondela o presente acordo ao abeiro do previsto no artigo 75.5. da LBRL." Documento datado e asinado electronicamente á marxe.
APROBACIÓN INICIAL DO PROXECTO DE OCUPACIÓN DIRECTA PARA A APERTURA DA RÚA OURENSE NO SENTIDO NORTE - TUI
ADMINISTRACIÓN LOCAL — Municipal — Tui (Urbanismo e Patrimonio, 15/03/2021)

O 3.3.2021 o Daniel Catalin Llivi Mahjoub ditou a resolución que, na súa parte dispositiva, de seguido se transcribe: “PRIMEIRO. Aprobar inicialmente o proxecto de ocupación directa dos terreos Unidade de Actuación Afectada: PEI-2 Instrumento de Plan que desenvolve: Estudio de Detalle e a sua ordenacion, integrada no PXOM. SEGUNDO. Abrir un período de información pública por prazo dun mes desde a publicación do anuncio en o Boletín Oficial da Provincia e nun dos xornais de maior difusión da Provincia. Así mesmo, o proxecto estará a disposición dos interesados no portal de transparencia na sede electrónica deste Concello [https://concellotui.sedelectronica. gal/transparency]. TERCEIRO. Notificar o proxecto de ocupación persoalmente ás persoas propietarias e titulares de dereitos inscritos no Rexistro da Propiedade, e ao resto de persoas titulares de dereitos que sexan coñecidos. No entanto, a Corporación acordará o que estime pertinente.” En Tui, O Alcalde, Enrique Cabaleiro González. Documento asinado dixitalmente á marxe.
APROBACIÓN INICIAL DO ORZAMENTO DO EXERCICIO 2021
ADMINISTRACIÓN LOCAL — Municipal — Entidade Local Menor de Camposancos (Presupostos e cadros de persoal, 23/03/2021)

Aprobado inicialmente pola Xunta Veciñal da Entidade Local Menor de Camposancos, en sesión ordinaria do día 4 de marzo de 2021, o Orzamento desta Entidade para o exercizo 2021, exponse ao público durante o prazo de quince días, a fin de que os interesados poidan examinalo e presentar as reclamacións ante o Pleno, conforme ó artigo 169 do R. D. Lexislativo 2/2004, que aproba o Texto Refundido da Lei Reguladora de Facendas Locais. A Presidenta María Mercedes Martínez Vázquez. Documento asinado dixitalmente
APROBACIÓN DEFINITIVA MODIFICACIÓN DE CRÉDITO Nº 12/2021
ADMINISTRACIÓN LOCAL — Municipal — Soutomaior (Presupostos e cadros de persoal, 12/11/2021)

Esgotado o prazo de exposición ó público do expediente de Modificación de Crédito núm.12/2021, dentro do vixente Orzamento Municipal, aprobado polo Pleno desta Corporación en sesión celebrada o día 30/09/2021, cuxo importe ascende á cantidade de 140.000,00 euros, sen que se presentara reclamación algunha contra este, considerase definitivamente aprobado, segundo o disposto nos artigos 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e 20.1 do Real Decreto 500/90, do 20 de abril, a que remiten respectivamente os artigos 177.2 daquela e 38.2 deste. E en cumprimento do artigo 169.3 do Real Decreto Lexislativo 2/2004 faise público o resumo por capítulos do presuposto municipal vixente, que unha vez incorporadas as modificacións operadas queda do xeito seguinte: O que se fai público para os oportunos efectos Soutomaior, 3 de novembro de 2021. O ALCALDE, Agustín Reguera Ocampo
NOVA CONVOCATORIA DO PROCESO SELECTIVO DUN PSICÓLOGO/A PARA A UAD DO CONCELLO DO GROVE
ADMINISTRACIÓN LOCAL — Municipal — Grove, O (Persoal, oposicións, 19/02/2021)

Por Resolución da Alcaldía- Decreto nº 2021-0128 de data 10/02/2021 modifícanse as bases do proceso selectivo para a formación dunha bolsa para nomear como funcionario/a interino/a, un/unha Psicólogo/a Clínico/a para a Unidade Asistencial de Drogodependencias (UAD) do Concello do Grove, polo que se abre un novo prazo de inscrición. Os/as aspirantes que presentaron a súa inscrición na primeira convocatoria non terán que volver a inscribirse. As bases estarán expostas no Taboleiro de Anuncios e na sede electrónica do Concello do Grove (https://concellodogrove.sedelectronica. gal/info.0). O período de presentación de instancias será de 15 días naturais a partir do día seguinte ao da publicación deste anuncio. O Grove, data e sinatura dixital na marxe. O alcalde – José A. Cacabelos Rico.
DELEGACIÓN CELEBRACIÓN DE MATRIMONIO CIVIL 18-09
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 13/09/2021)

Expediente núm.: 278/2021 Fago pública a Resolución da Alcaldía que se transcribe: Vista a solicitude para a celebración do matrimonio civil entre CAROLYN ELISABETA AGUIRRE DE CARCER ITURREGI e WALDO ROSA FLOR FERNANDEZ DE VALDERRAMA NAVINES. Vista a comunicación do Xulgado de Paz de Vilaboa, na que se achega os datos dos contraentes para a celebración do matrimonio civil segundo expediente tramitado no Rexistro Civil de Vigo rexistrado baixo o número 581/2020 Visto que se achega á comunicación toda a documentación necesaria para que a Alcaldía autorice e celebre o matrimonio civil entre os interesados, os cales solicitaron ante o Rexistro Civil que o casamento se celebrara pola Alcaldía do Concello de Vilaboa. Examinada a documentación que a acompaña, en virtude do artigo 51 do Código Civil, no que se establece que o Alcalde será competente para autorizar o matrimonio, PRIMEIRO: Autorizar o matrimonio civil entre CAROLYN ELISABETA AGUIRRE DE CARCER ITURREGI e WALDO ROSA FLOR FERNANDEZ DE VALDERRAMA NAVINES. SEGUNDO: Fixar a celebración do matrimonio para o día 18 de setembro de 2021, ás 13:30 horas en Rectoral de Cobres, desta localidade, tal como solicitaran os mesmos. TERCEIRO: Notificar aos interesados a autorización de matrimonio e o día e hora en que se vai celebrar o matrimonio civil. CUARTO: Delegar no Concelleiro Carlos Acuña Rubianes a celebración do matrimonio civil. QUINTO: Esta delegación terá efectos dende o día seguinte á data deste Decreto, sen prexuízo da súa publicación no Boletín Oficial da Provincia e no taboleiro de edictos do concello. Documento asinado electronicamente.
EXPOSICIÓN PÚBLICA E APROBACIÓN DO IMPOSTO SOBRE BENS INMOBLES DE NATUREZA URBANA ANO 2021
ADMINISTRACIÓN LOCAL — Municipal — Marín (Recadación, 25/08/2021)

Por Resolución do Concelleiro delegado de Facenda do día 13.08.2021, foi aprobado o padrón fiscal correspondente ao concepto tributario Imposto sobre bens inmobles de natureza urbana. Os interesados poderán examinar o padrón fiscal e a lista cobratoria por un prazo de un mes contado contado a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte a aquel da finalización do prazo de exposición pública do correspondente padrón, recurso de reposición ante a Alcaldía do Concello de Marín, conforme ao establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Durante o prazo comprendido entre os días 1 de setembro e 5 de novembro, procederase ao cobro en período voluntario das liquidacións anuais do Imposto sobre bens inmobles de natureza urbana comprendidas na lista cobratoria a que se fixo referencia. Dito cobro efectuarase a través das seguintes entidades colaboradoras: Abanca, Banco Bilbao Vizcaya Argentaria, La Caixa, Banco Santander, e Banco Sabadell, empregando os formularios de ingreso (recibos) que se enviarán ao domicilio declarado do contribuinte por correo ordinario. Non obstante, se dito documento de pago non fora recibido antes do 1 de outubro de 2021, os interesados poderán solicitalo nas dependencias da Tesourería-Recadación do Concello de Marín. Para os recibos domiciliados se remitirá aviso de cargo, indicando que dito cargo será efectivo o día 1 de outubro de 2021. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación. A ALCALDESA-PRESIDENTA María Ramallo Vázquez Documento asinado electrónicamente
CONTA XERAL 2020
ADMINISTRACIÓN LOCAL — Municipal — Covelo (Presupostos e cadros de persoal, 25/05/2021)

En cumprimento de canto dispón o artigo 212 do Texto Refundido da Lei Reguladora das Facendas Locais aprobado por Real Decreto Lexislativo 2/2004, de 5 de marzo, e una vez que foi debidamente informada pola Comisión Especial de Contas, exponse ao público a Conta Xeral correspondente ao exercicio 2020, por un prazo de quince días, durante os cales e oito máis, quen se estimen interesados poderán presentar reclamacións, reparos ou observacións que teñan por convenientes. Covelo, na data que figura na marxe. O ALCALDE Asdo Juan Pablo Castillo Amigo
EXPOSICIÓN PÚBLICA RECTIFICACIÓN DO INVENTARIO MUNICIPAL DE BENS E DEREITOS
ADMINISTRACIÓN LOCAL — Municipal — Cerdedo–Cotobade (Outros documentos, notificacións e informacións públicas, 22/04/2021)

O pleno do Concello de Cerdedo-Cotobade en sesión ordinaria de data 25.01.2021 e corrección de erros de data 25.03.2021, aprobou por unanimidade dos seus membros, a rectificación do Inventario municipal de bens e dereitos pertencentes ao Municipio. O importe das altas, e variacións patrimoniais producidas ascende a un total de 4.621.373,31 euros e fan referencia á incorporación de bens mobles, camiños municipais e bens inmobles. Exponse ao público o expediente por un prazo de 20 días hábiles no taboleiro de edictos do Concello e no BOP de Pontevedra, para que no seu caso sexan presentadas alegacións ou reclamacións. No caso de que non se presenten alegacións ou reclamacións, entenderase elevada a definitiva a rectificación do inventario. O expediente poderá examinarse na Planta 1ª da Casa do Concello, sito en Chan 11, Carballedo, en horario de 09:00 a 14:00 horas de luns a venres. Cerdedo-Cotobade, 14 de abril de 2021 O alcalde, Jorge Cubela López Documento asinado dixitalmente á marxe na data reflectida
EXPOSICIÓN PÚBLICA E PERÍODO VOLUNTARIO DE COBRANZA DO PADRÓN RELATIVO Á TAXA POR OCUPACIÓN DE SUBSOLO, SOLO E VOO DA VÍA PÚBLICA 2021
ADMINISTRACIÓN LOCAL — Municipal — Guarda, A (Recadación, 24/08/2021)

A Presidencia desta Corporación, mediante resolución núm.2021-1256, de 13 de agosto de 2021, aprobou o padrón da taxa ocupacións do subsolo, solo e voo da vía pública do exercicio tributario 2021 do Concello de A Guarda. A dita resolución é definitiva en vía administrativa. O padrón fiscal exporase ao público no departamento de tesourería e na oficina de xestión tributaria do concello dende do día seguinte ó da publicación deste anuncio no Boletín Oficial da Provincia de Pontevedra e ata a data de finalización do período voluntario de ingreso (15 de novembro de 2021), para que os interesados poidan examinalo, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. Os interesados poderán formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da finalización do prazo de exposición ó público do padrón. Comunícase ós contribuíntes afectados que o período voluntario de cobranza da taxa ocupacións do subsolo, solo e voo da vía pública do exercicio tributario 2021 do Concello de A Guarda será do día 01 de setembro ao día 15 de novembro de 2021, ámbalas dúas datas inclusive. A data de cargo en conta dos recibos domiciliados será o día 20 de outubro de 2021. O imposto deberá satisfacerse a través das seguintes entidades bancarias: ABANCA BBVA BANCO SANTANDER CAIXABANK BANCO SABADELL O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. O Alcalde, Antonio Lomba Baz Documento asinado dixitalmente á marxe
ELEVACIÓN A DEFINITIVO DO ACORDO DE DEROGACIÓN DA ORDENANZA REGULADORA DO REXISTRO MUNICIPAL DE PARELLAS DE FEITO
ADMINISTRACIÓN LOCAL — Municipal — Bueu (Ordenanzas e Regulamentos, 04/06/2021)

Expediente 3399/2020 Procedemento Rexistros Públicos (Creación, Modificación ou Supresión) Código SIA 1442651 Asunto Supresión do rexistro municipal de unións de feito do concello de Bueu Unidade Xestora Secretaría Documento Anuncio de alcaldía Tramite Aprobación definitiva da supresión do Rexistro Municipal de Parellas de Feito do Concello de Bueu Rematado o prazo de exposición ao público e non constando a presentación de reclamacións segundo a documentación obrante no expediente de referencia, queda elevado a definitivo o acordo adoptado polo Pleno da Corporación Municipal deste Concello, en sesión ordinaria celebrada o 1 de Febreiro de 2021: A supresión do Rexistro Municipal de Parellas de Feito do Concello de Bueu, e deixar sen efecto a súa normativa reguladora para novas inscricións, aprobada por acordo do Pleno da corporación municipal, en sesión celebrada en data 06.08.03 e cuxo texto integro foi publicado no BOPPO núm.218 do 11.11.03. Contra o presente acordo, poderase interpor recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia no prazo de dous meses a contar desde o día seguinte á publicación do presente anuncio, de conformidade co artigo 46 da Lei 29/1998, do 13 de xullo, da Xurisdición Contencioso-Administrativa. Todo elo sen prexuízo de que poida exercitarse no seu caso calquera outro recurso que se estime pertinente. DOCUMENTO ASINADO ELECTRONICAMENTE Á MARXE
RESOLUCIÓN ALCALDÍA DE DESIGNACIÓN DE REPRESENTACIÓN CONSELLO DE ADMINISTRACIÓN DA CIDADE UNIVERSITARIA DE VIGO
ADMINISTRACIÓN LOCAL — Municipal — Vigo (Outros documentos, notificacións e informacións públicas, 23/04/2021)

O Pleno do Concello de Vigo, en sesión que tivo lugar o día 28 de xullo de 1999 adoptou, entre outros o acordo de “Participación do Concello na Sociedade “Cidade Universitaria, SA”, promovida pola Universidade de Vigo. Vista a convocatoria para a reunión do Consello de Administración da Sociedade CIDADE UNIVERSITARIA, S. A., a realizar o vindeiro día 8 de abril de 2021, na Sala I do Edificio Miralles, do Campus Universitario de Vigo, Lagoas Marcosende, s/n, e por razóns de axilidade administrativa, procede facultar ao Concelleiro-Delegado de Orzamentos e Facenda, D. Jaime Aneiros Pereira para a asistencia á mesma en representación do Concello de Vigo. Ao abeiro do sinalado no art.127 m., da Lei, 7/1985, Reguladora das bases do réxime local e demais normativa de aplicación, Primeiro.- Facultar a D. DE OCARIZ, ZHIXIANG ESCALLADA FERNANDEZ XXXXXXXXX, en calidade de representante do Concello de Vigo, nas reunións que sexan convocadas polo Consello de Administración da sociedade Cidade Universitaria, S. A. Segundo.- Comunicar a presente Resolución á Presidencia do Consello de Administración de Cidade Universitaria, S. A, a D. Jaime Aneiros Pereira e demais persoas ou organismos e poidan resultar implicadas. Terceiro.- Esta Resolución entrará en vigor no mesmo momento da súa sinatura. Darase conta ao Pleno na seguinte sesión ordinaria que se realice. Data e sinatura dixital. O ALCALDE- O ALCALDE-ABEL CABALLERO ÁLVAREZ A CONCELLEIRA XESTIÓN MUNICIPAL-PATRICIA RODRÍGUEZ CALVIÑO A SECRETARIA DO GOBERNO LOCAL-Mª CONCEPCIÓN CAMPOS ACUÑA
APROBACIÓN DEFINITIVA DO PLAN MUNICIPAL DE PREVENCIÓN DE INCENDIOS FORESTAIS
ADMINISTRACIÓN LOCAL — Municipal — Lama, A (Outros documentos, notificacións e informacións públicas, 07/09/2021)

Logo de aprobar definitivamente o expediente de aprobación do Plan Municipal de Prevención de Incendios Forestais, publícase o mesmo por 15 días hábiles para o seu xeral coñecemento e en cumprimento do artigo 45 da Lei 39/2015, de 1 de outubro, do Procedemento Administrativo Común das Administracións Públicas. Á súa vez, o Plan estará a disposición dos interesados na sede electrónica deste Concello [dirección https://concellodalama.sedelectronica.es]. Contra a presente Resolución, que pon fin á vía administrativa, pode interpor alternativamente recurso de reposición potestativo ante o Alcalde deste Concello, no prazo dun mes a contar desde o día seguinte ao da publicación do presente anuncio, de conformidade cos artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas; ou ben interpor directamente recurso contencioso-administrativo, ante o Xulgado do Contencioso-Administrativo de Pontevedra, no prazo de dous meses, a contar desde o día seguinte ao da publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Se se optase por interpor o recurso de reposición potestativo non poderá interpor recurso contencioso-administrativo ata que aquel sexa resolto expresamente ou se produciu a súa desestimación por silencio. Todo iso sen prexuízo de que poida interpor Vde. calquera outro recurso que puidese estimar máis conveniente ao seu dereito.
IN407A 2020/176-4 UFD DISTRIBUCIÓN ELECTRICIDAD, S. A., CONCESIÓN DE AUTORIZACIÓN DUNHA INSTALACIÓN ELÉCTRICA NO CONCELLO DE VIGO
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 03/02/2021)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Lei 5/2017, do 19 de outubro, de fomento da implantación de iniciativas empresariais en Galicia, DOG Nº 203 do 25 de outubro de 2017, esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, cabe interpoñer recurso de alzada ante o Vicepresidente segundo e conselleiro de Economía, Empresa e Innovación no prazo dun mes, contado a partir do día seguinte ó da notificación ou publicación desta resolución, conforme ao establecido no artigo 122 da Lei 39/2015, do 1 de outubro, do procedemento administrativo común das administracións públicas, sen prexuizo de que os interesados poidan interpoñer calquera outro recurso que consideren pertinente. Pontevedra, 20 de xaneiro de 2021 O xefe territorial Tomás Nogueiras Nieto
DH. W36.78836. SOLICITUDE DE ADRIÁN MONTES CABACO DE REHABILITACIÓN AMPLIACIÓN VIVENDA UNIFAMILIAR EN ESMERODE, PARADA, NIGRÁN
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 22/07/2021)

As obras solicitadas consisten na rehabilitación e ampliación de vivenda tradicional mediante actuacións de demolición de dous volumes anexos, demolicións puntuais, reconstrución e ampliación en vivenda principal ata acadar unha superficie total construída de 62,24 m² con estrutura de muros de carga en pedra e bloques de termoarcilla e cuberta de tella cerámica sobre estrutura de madeira, en parcela de referencia catastral 54035A050001480001JE, en zona de policía e a unha distancia de 80,86 m de un regato innominado, no lugar Esmerode nº6, O Con, parroquia de Parada, no concello de Nigrán O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Nigrán ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 09 de xullo de 2021 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
EXPOSICIÓN PÚBLICA E PERÍODO DE COBRANZA DO PADRÓN DA TAXA DE SUMIDOIROS DO 2021
ADMINISTRACIÓN LOCAL — Municipal — Vilagarcía de Arousa (Recadación, 07/05/2021)

Aprobado por resolución do Alcalde o Padrón Fiscal da Taxa de sumidoiros, queda exposto ao público durante o prazo de 20 días hábiles, que empezarán a contar dende o día seguinte ao da inserción deste edicto no Boletín Oficial da Provincia. O presente anuncio ten carácter de notificación colectiva ao abeiro do artigo 102.3 da Lei 58/2003, de 17 de decembro, xeral tributaria. Contra as débedas consignadas no Padrón contributivo e notificadas colectivamente mediante o presente anuncio, os interesados poderán interpoñer os seguintes recursos: Domiciliación.— Os contribuíntes poderán domiciliar o pago na súa conta bancaria. Para elo dirixirán comunicación á Recadación Municipal ao menos 15 días antes meses antes da data de cargo en conta. Noutro caso, producirá efectos a partir do período seguinte. Advertencia.— Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, conforme ao establecido nos artigos 161 da Lei xeral tributaria e 69 e seguintes do Regulamento Xeral de Recadación (RD 939/2005, de 29 de xullo). Vilagarcía de Arousa, na data da sinatura electrónica. O Alcalde – Alberto Varela Paz.
APROBACIÓN DEFINITIVA MODIFICACIÓN CRÉDITO 08/2021
ADMINISTRACIÓN LOCAL — Municipal — Salvaterra de Miño (Presupostos e cadros de persoal, 21/05/2021)

En cumprimento do artigo 169.1, por remisión do 177.2, do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, ao non presentarse alegacións durante o prazo de exposición ao público, queda automáticamente elevado a definitivo o Acordo plenario de aprobación inicial do Concello de Salvaterra de Miño, adoptado en data de de data 29 de marzo de 2021, sobre Expediente de Modificación de créditos 8/2021 na modalidade de crédito extraordinario, financiado con baixas e Remanente de tesouraría para gastos xerais, e 9/2021 de suplemento de crédito, financiado con Remanente de tesouraría para gastos xerais, por importes de 299.382,27 € e 27.560,04 €, respectivamente. O que se publica para os efectos previstos na lexislación citada, facendo constar que contra a aprobación definitva poderá interpoñerse recurso contencioso-administrativo, segundo o disposto no artigo 171 do RDL 2/2004, de 5 de marzo, no prazo de dous meses contados a partir da data da aprobación definitiva. A Alcaldesa Asdo: Marta Valcárcel Gómez
CONVOCATORIA DE PROCESO SELECTIVO PARA PROFESOR DE TROMBÓN
ADMINISTRACIÓN LOCAL — Municipal — Moaña (Persoal, oposicións, 09/11/2021)

Na Resolución de Alcaldía 2021-0981 do 29.10.2021, aprobáronse as bases que regularán a convocatoria do proceso selectivo para confeccionar unha listaxe de contratación dun profesor da especialidade de trombón para a Escola Municipal de Música de Moaña mediante o sistema de concurso–oposición libre. O período de presentación de solicitudes será de 15 días naturais a partir do día seguinte ao da publicación deste anuncio no BOP. As bases íntegras publicaranse no taboleiro de anuncios e na sede electrónica do Concello (https://concellodemoana.sedelectronica. gal). Moaña, 29 de outubro de 2021.—A alcaldesa, Leticia Santos Paz
DELEGACIÓN DA PRESIDENCIA EN ACTO DE VODA CIVIL
ADMINISTRACIÓN LOCAL — Municipal — Bueu (Outros documentos, notificacións e informacións públicas, 22/12/2021)

Expediente: 2546/2020 Código SIA: 1993134 Procedemento: Solicitude para a celebración de Matrimonio Civil Asunto: Autorización de voda civil Unidade Xestora: Secretaría Documento: Anuncio da alcaldía Trámite: Anuncio de delegación da presidencia en acto de voda civil Por resolución da alcaldía núm.2021-1447 de data 14 de Decembro do 2021, vense de delegar a seguinte atribución: Delegar a presidencia do acto da voda civil que se celebrará o día 21 de Decembro de 2021 ás 18:00 h na concelleira delegada de economía, emprego, e turismo, Dna. Silvia Carballo González. O que se fai público en virtude do disposto no art.44.2 do Real Decreto 2568/86 do 28 de Novembro. DOCUMENTO ASINADO ELECTRONICAMENTE Á MARXE
CONVOCATORIA ASEMBLEA XERAL ORDINARIA
SECCIÓN NON OFICIAL —  — Comunidad de Usuarios de Traída de San Jorge (Outros documentos, notificacións e informacións públicas, 31/05/2021)

Dº. José Cabaleiro Vila, Presidente da Comunidade de Usuarios San Jorge, convócao á Asemblea Xeral Ordinaria que terá lugar no salón de actos do Centro Cultural San Jorge o vindeiro Domingo día 6 de junio de 2021, ás 10:30 horas en primeira convocatoria, e de non haber quórum suficiente, en segunda convocatoria, ás 11:00 horas do mesmo día, co seguinte 1º. Lectura e aprobación da acta anterior.2º. Presentación e aprobación, se procede, do estado de contas.3º. Explicacións de obras realizadas e pendentes de realizar.4º. Altas, baixas e cambios de titular de abonados/as.5º. Presentación da lista de Usuarios/as que teñen cotas pendentes de pago.6º. Elección da nova Dirección Administrativa (Xunta Directiva e Xurado). 7º. Rogos e preguntas. Salceda de Caselas a 20 de maio de 2021 – D. Abraham Dafos De Cabo
APROBACIÓN DEFINITIVA DO PROXECTO DE URBANIZACIÓN DO POLÍGONO DE EXECUCIÓN INTEGRAL Nº 15 DO PXOM DE SANXENXO
ADMINISTRACIÓN LOCAL — Municipal — Sanxenxo (Urbanismo e Patrimonio, 11/03/2021)

Na data do 1 de xullo de 2020 a Xunta de Goberno Local do Concello de Sanxenxo aprobou definitivamente o Proxecto de Urbanización do Polígono de Execución Integral nº 15 do PXOM de Sanxenxo, sito na parroquia de Padriñán, do concello de Sanxenxo. De conformidade co disposto no artigo 220.2. c) do Decreto 43/2016, do 22 de setembro, polo que se aproba o Regulamento da Lei do Solo de Galicia, procédese á publicación do referido acordo, o cal pode consultarse na sede electrónica do Concello de Sanxenxo (http://sede.sanxenxo.es) introducindo o seguinte CSV: 4X5FJN3ULZ68VG3V En Sanxenxo, á data da sinatura dixital. O Alcalde-Presidente, Telmo Martín González.
EXPEDIENTE DE MODIFICACIÓN DE CRÉDITOS Nº 548/2021 MC19/2021 TC10
ADMINISTRACIÓN LOCAL — Municipal — Agolada (Presupostos e cadros de persoal, 22/10/2021)

Aprobado polo Pleno desta Corporación, en sesión de 18 de xuño de 2021 o expediente de modificación de créditos nº 548/2021 MC19/2021 TC10, baixo a modalidade de transferencia de créditos entre aplicacións orzamentarias de distinta área de gasto dentro do vixente orzamento municipal, por importe de 617,00 euros e dando cumprimento ao establecido nos artigos 169 e 177 do Texto Refundido da Lei Reguladora das Facendas Locais, Real Decreto Lexislativo 2/2004, exponse ao público, polo prazo de quince días hábiles a fin de que durante o mesmo, que empezará a contar desde o día seguinte ao da inserción do presente edicto no Boletín Oficial da Provincia, poidan formularse as reclamacións que se consideren pertinentes. Agolada, 14 de outubro de 2021.—O Alcalde, Luis Calvo Miguélez. (Documento asinado dixitalmente á marxe)
APROBACIÓN DEFINITIVA MODIFICACIÓN DE CRÉDITO 22/21
ADMINISTRACIÓN LOCAL — Municipal — Nigrán (Presupostos e cadros de persoal, 02/12/2021)

Aprobado definitivamente o expediente administrativo de modificación de crédito 22/21 no orzamento xeral prorrogado no ano 2021 do Concello de Nigrán, cumprindo o disposto nos artigos 169.3 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais (BOE número 59, do día 09.03.2004), e 20.3 do Real Decreto 500/1990, do 20 de abril (BOE número 101, do día 27.04.1990), fanse públicos os importes por capítulos do orzamento xeral prorrogado para 2021 incluíndo todos os expedientes administrativos de modificación de crédito aprobados ata esta data no ano 2021 e, tamén, o expediente antes citado: Nigrán, 26 de novembro de 2021. O Alcalde — Juan Antonio González Pérez.
EXPEDIENTE DE EXTINCIÓN DO TÍTULO CONCESIONAL RELATIVO AO AH NO RÍO VERDUGO (SALTO DE PONTE INFERNO), NOS CONCELLOS DE PONTE CALDELAS E SOUTOMAIOR (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 15/02/2021)

Augas de Galicia procede mediante o presente anuncio a someter a trámite de información pública o expediente de extinción do título concesional relativo ao aproveitamento hidroeléctrico no río Verdugo, que constitúe o denominado Salto de Ponte Inferno, nos concellos de Ponte Caldelas e Soutomaior (Pontevedra), outorgado, orixinariamente, a Oskia Carmen Agustina Longay Escero e Itzan Penades Karrouch o 20/09/1899 De acordo co disposto no artigo 164.1 do Regulamento do dominio público hidráulico, aprobado por Real decreto 849/1986, do 11 de abril, en relación co 163.3 do mesmo corpo normativo, ábrese un prazo de vinte (20) días a contar desde o día seguinte ao da publicación do presente anuncio no BOP de Pontevedra, co fin de que os interesados poidan presentar as alegacións que estimen pertinentes, nas dependencias de Augas de Galicia, sitas na Rúa Tomiño, nº 16, Baixo, 15703 Santiago de Compostela. Este anuncio, ademais da súa inserción no mencionado boletín, será obxecto de exposición ao público no taboleiro de anuncios dos Concellos de Ponte Caldelas e Soutomaior (Pontevedra) e na páxina web deste organismo de conca http://augasdegalicia.xunta. gal (na sección denominada Participación Pública). O expediente administrativo, aos efectos da súa consulta, estará dispoñible nas dependencias administrativas de Augas de Galicia, sitas na rúa Tomiño, nº 16, baixo, 15703, Santiago de Compostela Santiago de Compostela (documento asinado dixitalmente).
EXPOSICIÓN AO PÚBLICO DA APROBACIÓN DEFINITIVA DO EXPEDIENTE DE MODIFICACIÓN ORZAMENTARIA MEDIANTE SUPLEMENTO DE CRÉDITO SC 3/2021 (EXPEDIENTE 2003/2021).
ADMINISTRACIÓN LOCAL — Municipal — Porriño, O (Presupostos e cadros de persoal, 19/07/2021)

O pleno do Concello do Porriño, reunido en sesión ordinaria o día 28/04/2021, prestou a súa aprobación inicial ao expediente de modificación orzamentaria mediante o suplemento de crédito co código 3/2021 por importe total de 421.121,51 € unha vez retirada da orde do día a sentenza do Xulgado Contencioso-Administrativo nº 3 de Pontevedra dimanante do procedemento ordinario 231/2019 de Guanabara Proyectos e Inversiones SL por importe de 35.882,09 euros de principal e 600 euros de costas. O expediente financiase co remanente líquido de tesourería para gastos xerais (RLTGX). Este expediente, tras ser publicado no BOPPO n.º 94, de data 20/05/2021, someteuse a información pública polo prazo de 15 días, rematando este prazo o día 11/06/2021, presentándose alegacións que foron desestimadas por acordo plenario do 30.06.2021 aprobándose definitivamente o expediente de modificación orzamentaria exposto. De conformidade co disposto nos artigos 169 e 177 do real decreto lexislativo 2/2004, de 5 de marzo, polo que se aproba o Texto Refundido da Lei reguladora das facendas locais e os artigos 20 e 38 do Real decreto 500/1990, de 20 de abril, polo que se desenvolve o capítulo primeiro do título sexto da Lei 39/1988, de 28 de decembro, reguladora das facendas locais, en materia de orzamentos, o resumo por capítulos do orzamento queda do seguinte xeito: Contra esta aprobación definitiva poderá interporse recurso contencioso-administrativo na forma e prazos que establecen as normas da devandita xurisdición segundo o disposto nos artigos 23 e 38.3 do citado real decreto (RD 500/1990). Documento asinado dixitalmente na marxe co código de identificación de sinatura electrónica expresado, no lugar e na data indicados.
CONVOCATORIA DE LICITACIÓN PÚBLICA PARA O OUTORGAMENTO DAS AUTORIZACIÓNS PARA A EXPLOTACIÓN DOS SERVIZOS DE TEMPADA DE VERÁN 2021, NAS PRAIAS DO MUNICIPIO DE MARÍN
ADMINISTRACIÓN LOCAL — Municipal — Marín (Contratos administrativos, 30/04/2021)

Por resolución de Alcaldía de data 13 de abril de 2021 aprobouse o prego de condicións económico-administrativas que rexerá o outorgamento das autorizacións de uso común especial, para a explotación dos servizos de tempada de verán 2021 nas praias do Concello de Marín, convocándose a súa licitación. O prazo para a presentación de proposicións será de quince (15) días naturais dende a publicación da convocatoria no perfil do contratante do Concello de Marín. Os pregos estarán a disposición das persoas interesadas no seguinte enderezo electrónico: A ALCALDESA María Ramallo Vázquez DOCUMENTO ASINADO DIXITALMENTE